da en en en fr de da id da nb da da en da da da de en en en
Kun de hvid(om)klædte måger var klar til De Gamles kamp mod Frem - Svanholm Cricketklub
Lørdag d. 21. maj 2011 kl. 22:48 af Henrik Pfaff
Det blev ikke til meget cricket for De Gamle, der skulle møde Frem på hjemmebanen i Svanholm Park. Kort før kampstart måtte Frem’s holdleder og anfører meddele vores kaptajn Morten P., at de kun kunne stille med 3 mand, da der var sket en kommunikationsbrist i tilsigelsen af deres hold.
Et telefonskift – og dermed et forældet mobilnummer – var alt, hvad der skulle til, for at De Gamle kunne trække sig sejrrigt ud af kampen mod Frem, uden at der blev kastet en eneste bold. Den pågældende ejer af mobilen skulle tilsyneladende have meddelt de resterende Frem-spillere, at de skulle spille mod Svanholm, men meddelelsen forsvandt tilsyneladende ulæst ud i cyberspace.
Skuffede (?) måtte alle de fremmødte spillere drage op i baren i klubhuset for at skylle denne oplevelse ned med det sædvanligvis koldt skummende fadøl uden at få konstateret, om bruserne kunne levere passende mængder af varmt vand. Og da kalenderen ikke levner nogen plads, vil der ikke blive spillet en ny kamp i stedet.
Svanholm vinder uden kamp.
Fra en rettidig opmødt referent